Jelasin soal Pelodiscus sinensis  dalam bahasa melayu dong

Pelodiscus sinensis atau dikenali sebagai Labi-labi China merupakan sejenis labi-labi yang terdapat di China (termasuk Manchuria), Taiwan, Vietnam Utara, Jepun and Russia.. Labi-labi China bersaiz sekitar 20 - 35 cm (8 - 14 inci). Labi-labi China aktif dan memburu makanan pada waktu malam. Ia memiliki muncung hidung yang panjang yang digunakan bagi bernafas seperti snorkel.

Ia adalah sukar bagi menentukan taburan habitat semulajadinya disebabkan tradisi lama menggunakannya sebagai makanan dan "tonic" dan penyebaran berikutnya akibat perpindahan manusia. Labi-labi China telah diperkenalkan ke Malaysia, Singapura, Thailand, Timor, Pulau Batan, Guam, sesetengah Kepulauan Hawai, California and Virginia.

Labi-labi ini merupakan haiwan pemangsa yang memilik rahang yang kuat yang digunakan bagi memburu dan mempertahankan diri dan merupakan pemangsa yang baik dalam habitat akuatik mereka. Jangka hayatnya tidak diketahui.

Tidak seperti kura-kura lain, labi-labi China ini tidak mampu menyembunyikan kepalanya ke dalam cengkerangnya, Ia juga memiliki cengkerang yang lembut dan bergantung pada rahang dan gigitannya yang kuat bagi mempertahankan diri.